बरेली। इज्जतनगर मंडल के कासगंज-टनकपुर-कासगंज के बीच चलने वाली सवारी गाड़ी के संचालन में बदलाव किया गया है। रेलवे अधिकारियोें के मुताबिक ट्रेन के संचालन में बदलाव इज्जतनगर-बरेली रेलवे स्टेशनों के बीच हार्टमैन क्रासिंग पर निर्माणाधीन ओवरब्रिज के चलते किया गया है। इज्जतनगर मंडल के जनसंपर्क अधिकारी राजेंद्र सिंह ने बताया कि निर्माणाधीन ओवरब्रिज पर गार्डर रखने का काम 25 जून से शुरू किया जा रहा है। इसी के मद्देनजर यह फैसला लिया गया। उन्होंने यह भी बताया कि विशेष मेला सवारी गाड़ी संख्या-05307 कासगंज से सुबह सात बजे रवाना होगी जो कासगंज सिटी, गढ़ हाल्ट, सोरों, मानपुर नगरिया, कछल, कछल हाल्ट, बितराई, उझानी, शेखूपुर, बदायूं, मल्लन नगर हाल्ट, घटपुरी, करतौली हाल्ट, मकरंदपुर, बमियान, रामगंगा, बरेली जंक्शन, बरेली सिटी, इज्जतनगर, दाहन, भोजीपुरा, दिबनापुर हाल्ट, सेंथल, बिजौरिया, शाही, लालौरीखेड़ा हाल्ट, पीलीभीत, न्यूरिया हुसैनपुर, मझौला पकड़िया, खटीमा, बनबसा होते शाम तीन बजकर 15 मिनट पर टनकपुर पहुंचेगी। इसी प्रकार वापसी में सवारी गाड़ी टनकपुर से पांच बजकर 40 मिनट पर रवाना होकर इन्हीं स्टेशनों से होते हुए तड़के ढाई बजे कासगंज पहुंचेगी। बरेली जंक्शन पर यह गाड़ी टनकपुर जाते समय दस बजकर 55 मिनट पर रवाना होगी। वापसी में बरेली पहुंचने का समय दस बजकर 50 मिनट पर कासगंज के लिए रवाना होगी।